**DISPOZIŢIA nr. 156**

**din 5 aprilie 2021**

**pentru modificarea** **Dispoziției Președintelui Consiliului Județean Cluj nr. 880 din 24.11.2020 privind constituirea comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”**

Preşedintele Consiliului Judeţean Cluj,

Având în vedere Referatul nr. 12265 / 01.04.2021 întocmit de către Direcția de Dezvoltare și Investiții, Serviciul Lucrări și Achiziții Publice pentru modificarea Dispoziţiei Preşedintelui Consiliului Judeţean Cluj nr. 880 din 24.11.2020 privind constituirea comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”,

Ținând cont de prevederile art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborate cu prevederile art. 2, ale art. 3 alin. (2), ale art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu dispozițiile :

* art. 173 alin (5) lit. a), art. 191 alin. (1) lit. f) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020 cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

Art. I. Articolul 1 din Dispoziţia Preşedintelui Consiliului Judeţean Cluj nr. 880 din 24.11.2020 privind constituirea comisiei de evaluare a ofertelor pentru atribuirea contractului având ca obiect Dotări specifice activității medicale din cadrul proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”, se modifică după cum urmează:

1. Articolul 1, alin. (1) se modifică și va avea următorul conținut:

”Art. 1. Se desemnează comisia de evaluare a ofertelor pentru atribuirea contractului având ca obiect Dotări specifice activității medicale din cadrul proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”, în următoarea componență:

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1. | Președinte | Lavinia Botezan | Consilier | Serviciul Managementul Proiectelor – Consiliul Județean Cluj | Președinte cu drept de vot |
| 2. | Membru | Daniel Nour | Șef Secție UPU | Spitalul Clinic de Urgenţă pentru Copii Cluj-Napoca |  |
| 3. | Membru | Martina luca | Expert | Cabinet Președinte – Consiliul Județean Cluj |  |
| 4. | Membru | Corina Cristea | Consilier juridic | Serviciul Lucrări și Achiziții Publice – Consiliul Județean Cluj |  |
| 5. | Membru | Sebastian Pavel | Consilier achiziții publice | Serviciul Lucrări și Achiziții Publice – Consiliul Județean Cluj | Nominalizat în calitate de preşedinte de rezervă cu drept de vot |
| 6. | Membru de rezerva | Cosmin Rogozan | Consilier | Serviciul Financiar – Contabil - Consiliul Județean Cluj |  |
| 7. | Membru de rezerva | Ramona Hedeș | Consilier | Serviciul Financiar – Contabil - Consiliul Județean Cluj |  |
| 8. | Membru de rezerva | Daniela – Maria Dreghiciu | medic primar Pediatrie | Spitalul Clinic de Urgenţă pentru Copii Cluj-Napoca |  |

Art. II. Prezenta dispoziţie se comunică prin e-mail, persoanelor nominalizate în anexa prezentei dispoziții, Direcției Dezvoltare și Investiții, precum şi Prefectului Judeţului Cluj și se aduce la cunoștința publică prin afișare pe pagina de internet “www.cjcluj.ro”

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci